paragraph_text: Redovno se trudila prenijeti političke, vjerske, športske i ine događaje b.-h. Hrvata. Redovno je izvješćivala o obljetnicama i spomendanima HVO-a iz Domovinskog rata. 17. kolovoza 2018. Radiotelevizija Herceg-Bosne kupila je od Stanić grupe Televiziju KISS, što je bio prvi korak ka uspostavi javnog televizijskog kanala na hrvatskom jeziku koji bi se financirao od radiotelevizijske pristojbe.